2009లో ఎం.రాజేష్ దర్శకత్వంలో శివ మనసుల శక్తి సినిమాలో నటించారు జీవా. 2010లో కచేరీ అరంబం సింగం పులి చిత్రంలో ద్విపాత్రాభినయం చేశారు. 2011లో కె.వి.ఆనంద్ దర్శకత్వంలో కో సినిమాలో నటించారు ఆయన. ఈ సినిమాలోని ఆయన నటనకు విమర్శకుల, ప్రేక్షకుల ప్రశంసలు లభించాయి. ఆ తరువాత ఆయన చేసిన రోవితరం, వందనం వెండరాన్ సినిమాలు విజయం సాధించాయి. కానీ విమర్శనాత్మకంగా మిశ్రమ ఫలితాలు లభించాయి.

2012లో ఎస్.శంకర్ దర్శకత్వంలో నంబన్ అనే కామెడీ సినిమాలో నటించారు ఆయన. ఈ సినిమా అతి పెద్ద హిట్ అవడమే కాక, విమర్శనాత్మకంగా కూడా మంచి విజయం సాధించింది. జీవా నటనకు కూడా విమర్శకుల ప్రశంసలు లభించాయి. మిస్స్కిన్ దర్శకత్వంలో  ముగమూడి, గౌతమ్ మీనన్ దర్శకత్వంలో నీతానే ఎన్ పొన్ వసంతం సినిమాల్లో నటించారు ఆయన. ఆ తరువాత డేవిడ్, ఎంద్రెండ్రుం పున్నగై సినిమాల్లో కనిపించారు. 2014లో ఆయన నటించిన యాన్ చిత్రం ఫ్లాప్ అయింది. ఆ తరువాత ఆయన నటించిన పొక్కిరీ రాజా సినిమా తన 25వ చిత్రం. ఈ సినిమా విజయవంతం కాకపోవడమే కాక, విమర్శనాత్మకంగా కూడా పెద్ద అపజయంగా నిలిచింది. ప్రస్తుతం నయనతారతో కలసి తిరునాల్ సినిమాలో నటిస్తున్నారు జీవా.

ఇతర రంగాల్లో
వ్యక్తిగత జీవితం
సినిమా జీవితం
2009–ప్రస్తుతం